Ombak Rindu (filem)

Ombak Rindu merupakan sebuah filem drama romantik keluarga konflik arahan Osman Ali yang ditulis bersama Fauziah Ashari berdasarkan novel yang tajuk yang sama dan mula ditayangkan pada 1 Disember 2011 di Malaysia.

Plot
Filem yang diadaptasikan daripada novel Ombak Rindu ini mengisahkan tentang perjalanan cinta dua insan, Izzah (Maya Karin) dan Hariz (Aaron Aziz) dari dua dunia yang berbeza dan mereka terpaksa menempuh pelbagai rintangan sebelum menemui kebahagiaan. Izzah adalah gadis kampung yang telah dijual oleh bapa saudaranya kepada sebuah kelab hiburan di Kuala Lumpur untuk dijadikan pelacur. Seorang pemuda, Hariz anak Datuk Sufiah  (Azizah Mahzan), pemilik empayar perniagaan Safiah Catering telah membeli Izzah dari pemilik kelab tersebut untuk dijadikan perempuan simpanan, namun Izzah telah merayu Hariz supaya menikahinya untuk menghalalkan hubungan mereka.

Hariz setuju dengan syarat Izzah tidak menuntut sebarang hak sebagai isteri. Namun selepas itu, Hariz yang kasar dan panas baran telah jatuh cinta dengan Izzah yang penuh dengan kelembutan. Hariz kemudian terpaksa menikahi Mila (Lisa Surihani), kawan zaman persekolahannya setelah didesak oleh Datuk Sufiah dan Mila yang amat mencintainya. Semasa Hariz koma di hospital akibat kemalangan jalan raya, Datuk Sufiah telah menghalau Izzah keluar dari banglo Hariz dan merampas kunci kereta dan telefon bimbit Izzah.

Setelah keluar dari hospital, Datuk Sufiah memberitahu Hariz yang Izzah telah menjalani hubungan dengan lelaki lain. Hariz yang marah telah memberitahu Izzah bahawa dia akan digantung tidak bertali semasa terserempak dengan Izzah di rumah Pak Dollah, pemandu keluarga Datuk Sufiah. Izzah kemudian kembali ke kampungnya. Pak Dollah yang marah dengan Datuk Sufiah telah memecahkan rahsia bahawa Hariz adalah anaknya yang telah diserahkan kepada suami Datuk Sufiah untuk dijadikan anak angkat serta memberitahu Hariz bahawa Izzah tidak bersalah. Hariz yang menyesal dan amat rindukan Izzah telah pergi ke kampung Izzah untuk memujuk supaya kembali kepangkuannya. Mila datang ke kampung Izzah dan menuntut cerai dari Hariz. Filem ini berakhir dengan Izzah dan Hariz menjalani hidup bahagia tanpa rahsia lagi.

Barisan pelakon
 Aaron Aziz sebagai Hariz
 Maya Karin sebagai Izzah
 Lisa Surihani sebagai Mila Amylia
 Bront Palarae sebagai Mail
 Zaidi Omar sebagai Pak Dollah
 Azizah Mahzan sebagai Datuk Sufiah
 Julia Ziegler sebagai Wafiah
 Normah Damanhuri sebagai Mak Jah
 Delimawati sebagai Mak Hajar
 Kamarool Haji Yusoff sebagai Pak Toha 
 Nadiya Nisaa sebagai Seha
 Steve Yap sebagai Kelvin
 Siti Chubby sebagai Fatin
 Azlee Khairi sebagai Dr. Borhan
 Jailani Abdul Ghani sebagai Tan Sri Rashdan 
 Soeprihati Sikom sebagai Puan Sri
 Noor Adila sebagai pembantu rumah
 Asya Alesya sebagai pembantu Wafiah

Pada mulanya, Remy Ishak yang menggalas watak Hariz, tetapi disebabkan jadual pengambaraan bertembung dengan program umrahnya, beliau diganti oleh Aaron Aziz.http://www.hmetro.com.my/node/47491?m=1

Keluaran dan sambutan
Kutipan
Filem ini mendapat kutipan tidak rasmi sebanyak RM 5.5 juta pada 7 hari tayangan. 

Ulasan

Filem ini mendapat ulasan yang kurang baik menerusi jalan cerita yang digunakan. Ini dapat dilihat pada jalan cerita tragedi yang dilalui oleh Ustazah Izzah. Jalinan tragedi cerita - cerita Barat terserlah seperti cinta kerana sifat kemanusiaan dalam diri yang ditonjolkan watak Hariz, lakonan Aaron Aziz. Filem ini tidak menerapkan unsur cinta kerana agama walaupun watak Izzah merupakan seorang ustazah di kampung. Penonjolan muslimah yang kental jiwanya tidak dipaparkan dengan baik dalam cerita ini.http://www.utusan.com.my/utusan/info.asp?y=2011&dt=1211&pub=Utusan_Malaysia&sec=Hiburan&pg=hi_13.htm   

Dari segi teknikal pula, tidak dinafikan bahawa filem ini menonjolkan teknik sinematografi yang terbaik. Ternyata, sentuhan Osman Ali dalam menggambarkan cerita yang diadaptasi dari novel dilihat berjaya. Gambaran dalam filem ini memberi kesenangan kepada penonton untuk menonton filem ini.http://www.sinarharian.com.my/komentar/elviza/ombak-rindu-magis-lensa-osman-ali-1.10680

Lakonan yang ditampilkan oleh pelakon - pelakon handalan Malaysia harus dipuji. Ternyata, watak - watak yang dipegang oleh kesetiap pelakon ini tidak menghampakan. Watak Izzah yang dipegang oleh Maya Karin, berjaya ditonjolkan dengan baik dan menutup mulut pengkritik yang kurang meyakini kebolehan Maya Karin. Aaron Aziz terbukti merupakan seorang pelakon yang pelbagai. Beliau berjaya menjiwai watak Hariz, seorang lelaki yang keras tetapi mempunyai jiwa dalam yang lembut. Lisa Surihani berjaya keluar dari zon selesa apabila melakonkan watak yang lain dari zon selesa beliau. Bront Palarae, walaupun watak beliau tidak banyak, tetapi boleh dirasa apabila ditolak oleh Izzah tetapi setia menanti beliau sehingga beliau menemui cinta baru. Lakonan pelakon - pelakon senior seperti Azizah Mahzan yang membawa watak ibu kepada Hariz, mengingatkan kita kepada watak Mak Dara dalam Ibu Mertuaku arahan Tan Sri P. Ramlee. Dilihat berjaya membangkitkan semangat penonton.

Kontroversi
Kontroversi berlaku apabila penulis novel ini, Fauziah Ashari, mendakwa beliau tidak mendapat bayaran yang setimpal berdasarkan kutipan filem yang pecah panggung. Selain itu, beliau turut menyatakan bahawa beliau tidak dipanggil dalam menjadi penasihat dalam penghasilan skrip malah tidak dipanggil untuk menjadi penulis lakon layar kepada filem ini.

Namun kenyataan beliau itu ditangkis oleh Pengarah Urusan Kumpulan Media Karangkraf, Datuk Hussamuddin Yaacub. Beliau telah menyatakan bahawa proses mengadaptasi novel ke skrip filem sudah dilakukan sejak 2009. Beliau turut menjawab dakwaan penulis tidak mendapat bayaran yang setimpal kerana pihak beliau sudah memberikan wang sejumlah hampir RM 200,000 sebagai bayaran royalti. Selain itu, hasil jualan yang meningkat akibat fenomena filem tersebut akan diberikan royalti kepada penulis buku tersebuthttp://www.hmetro.com.my/myMetro/articles/Kami__8216_takmakan__8217_penulis/Article/index_html.

Anugerah dan pencalonan
 Majlis Anugerah Kategori Penerima HasilFestival Filem Malaysia ke-25Filem TerbaikSharad SharanPengarah TerbaikOsman AliPelakon Wanita TerbaikMaya KarinPelakon Pembantu Wanita TerbaikLisa SurihaniSinematografi TerbaikKhalid ZakariaLagu Tema Terbaik"Ombak Rindu" - Hafiz & AdiraAnugerah Skrin 2012Filem TerbaikSharad SharanPengarah Terbaik FilemOsman AliLakon Layar Terbaik FilemPelakon Lelaki Terbaik FilemAaron AzizPelakon Wanita Terbaik FilemMaya KarinPelakon Pembantu Lelaki Terbaik FilemZaidi OmarPelakon Pembantu Wanita Terbaik FilemLisa Surihani Anugerah Majlis Pengkritik Filem Kuala Lumpur 2012 http://perangfilem1.blogspot.com/2012/10/keputusan-anugerah-majlis-pengkritik.html Pengarah Terbaik Osman Ali  Pelakon Wanita Terbaik Maya Karin  Sinematografi Terbaik Khalid Zakaria  Anugerah Blockbuster Astro 2012http://www.astrogempak.com.my/anugerahblokbuster/LamanUtama.aspx  Anugerah Filem Paling Hebat Sharad Sharan  Anugerah Tuan Direktor Terhebat Osman Ali  Anugerah Hero Terhebat Aaron Aziz  Anugerah Heroin Terhebat Maya Karin  Anugerah Lagu Filem Terhebat Hafiz & Adira - "Ombak Rindu" Anugerah Blockbuster Astro ke-2 2013Anugerah Astro First TerhebatSharad Sharan

Lihat juga
 Ombak Rindu
 Ombak Rindu The Series
 Filem Malaysia tahun 2011

Rujukan

Pautan luar


Kategori:Filem arahan Osman Ali
Kategori:Filem Malaysia tahun 2011
Kategori:Filem berdasarkan novel
Kategori:Filem bahasa Melayu